يعني لو فضلت عندها تعمل كل المناسك وكل حاجه بما فيها طواف الوداع ولما تطهر تعمل طواف السعي والافاضه ؟! صح كده ! ولا لازم طواف الوداع تعمله ف الاخر خالص بعد ما تعمل طواف السعي والافاضه Samar Galal
الحائض ما بتقربش من المسجد ولا بتطوف. المناسك اللي هي منى والإحرام منها يوم 8 عرفة 9 مزدلفة ليلة العيد الجمرات منى تاني والحلق والتحلل أول يوم العيد= كل ده بيتعمل وهي حائض مفيش مشكلة. يبقى عليها : طواف الإفاضة سعي الحج طواف الوداع. دول مينفعش يتعملوا وهي حائض بس هي غالبا على تاني يوم العيد هتكون طهرت ففيه طريقتين: تروح يوم ما تطهر سواء أول يوم العيد لو طهرت وقدرت أو تاني يوم تطوف الإفاضة وتسعى، وقبل ما تسافر تطوف الوداع الطريقة التانية الغالبة على النساء وكبار السن لأنها أيسر ما تروحش خلاص تاني يوم العيد تعمل حاجة، وإنما تستنى موعد طواف الوداع بحسب جدول الرحلة، وتروح في الموعد ده تطوف الإفاضة وتسعى ويكفيها هذا عن طواف الوداع مش هتحتاجه. المهم خلاصة كل ده: هي محتاجة تطهر في حاجة واحدة بس لو ما عملتهاش أو معملتها طاهرة الحج هيبوظ= طواف الإفاضة وغالبا هتكون طهرت ومفيش مشكلة، وطبعا تسعى بعده سعي الحج.